ກຳປັ່ນບັນທຸກລຳນຶ່ງຫຼົ້ມ ຫຼັງຈາກຕຳກັນ ຢູ່ນອກແຄມຝັ່ງທະເລຈີນ
ລູກເຮືອ 9 ຄົນຖືກຊ່ອຍຊີວິດໄວ້ໄດ້ ຂະນະທີ່ອີກ 10 ຄົນຫາຍສາບສູນ ຫຼັງຈາກກຳປ່ັນບັນທຸກ ເກີດອຸບັດຕິເຫດຕຳກັນ
ຈີນກ່າວວ່າ ກຳປັ່ນບັນທຸກສິນຄ້າ 2 ລຳໄດ້ເກີດອຸບັດຕິເຫດຕຳກັນຢູ່ນອກແຄມຝັ່ງທະເລ ຂອງເມືອງຈິງດາວ ເຮັດໃຫ້ກຳປັ່ນບັນທຸກສິນຄ້າລຳນຶ່ງຫຼົ້ມ ອົງການຂ່າວຊິນຫົວ ຂອງທາງການຈີນລາຍງານວ່າ ລູກເຮືອ 9 ຄົນຂອງກຳປັ່ນທີ່ຫຼົ້ມນັ້ນ ໄດ້ຖືກຊ່ອຍຊີວິດໄວ້ ໄດ້ໃນຕອນແລງຂອງມື້ວັນສຸກວານນີ້ ຂະນະທີ່ອີກ 10 ຄົນຍັງຫາຍ ສາບສູນ ລາຍງານເວົ້າວ່າພວກລູກເຮືອທັງໝົດທີ່ຢູ່ເທິງກຳປັ່ນທີ່ຫຼົ້ມເຊື່ອກັນວ່າເປັນຊາວ ເກົາຫຼີ ເຈົ້າໜ້າທີ່ເວົ້າວ່າ ພວກທີ່ຖືກຊ່ອຍຊີວິດມາໄດ້ 3 ຄົນໄດ້ຖືກສົ່ງໄປຮັບການປິ່ນປົວຢູ່ທີ່ໂຮງ ໝໍ ອົງການຂ່າວຊິນຫົວ ບໍ່ໄດ້ແຈ້ງໃຫ້ຊາບກ່ຽວກັບສັນຊາດພວກລູກເຮືອຂອງກຳປ່ັນອີກລຳ ນຶ່ງທີ່ພົວພັນໃນອຸບັດຕິເຫດຄັ້ງນີ້ ຫຼືແຈ້ງໃຫ້ຊາບວ່າ ແມ່ນໃຜເປັນເຈົ້າຂອງກຳປັ່ນທັງສອງ ລຳນີ້ ລາຍງານຂ່າວແຈ້ງວ່າ ເວລານີ້ມີກຳປັ່ນ 13 ລຳຢູ່ໃນບໍລິເວນທີ່ເກີີດເຫດເພື່ອຊ່ອຍໃນການ ຊອກຄົ້ນຫາແລະການປະຕິບັດງານກູ້ໄພ